
	Par atzinumu par nometnes gatavību 
darbības uzsākšanai




Veselības inspekcijas Sabiedrības veselības departamenta Latgales kontroles nodaļa (turpmāk tekstā - Inspekcija) saņēma un izskatīja Jūsu 2019. gada 02. maija iesniegumu par atzinuma sagatavošanu bērnu nometnei ”Vokālās studijas NOTS vasaras nometne 2019”, nometnes vadītājs Raimonds Bičus, darbības uzsākšanai norises vietā Vecbebru tehnikuma kompleksā, Vecbebros, Kokneses novadā. 
Kokneses novada domei kā Vecbebru tehnikuma kompleksa telpu īpašniekam 2019. gada 24. aprīlī  ir izsniegts Inspekcijas atzinums Nr.4.6.2.-14. /10304/843  par objekta gatavību darbības uzsākšanai pēc adreses Vecbebru tehnikuma komplekss, Vecbebri, Kokneses novads. Bērnu nometnes darbības vietas apsekojums un higiēniskais novērtējums veikts 2019. gada 11. aprīlī. Inspekcija informē, ka 2019. gada 24. aprīlī  Vecbebru tehnikuma kompleksam izsniegtais atzinums Nr. 4.6.2.-14./10304/843 par objekta gatavību darbības uzsākšanai ir derīgs līdz 2020. gada 24. aprīlim.
 			Vienlaikus Inspekcija atgādina, ja vasarā - peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām jāuzrāda apliecinājums (testēšanas pārskats) par peldūdens atbilstību 2017. gada 28. novembra Ministru kabineta noteikumu Nr. 692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: www.vi.gov.lv (vides-veseliba/peldudens/peldudens-monitorings). Nometnes darbības laikā ievērot Ministru kabineta 01.09.2009. noteikumu Nr.981  ”Bērnu nometņu organizēšanas un darbības kārtība” prasības un Valsts izglītības satura centra 2011.gada vadlīnijām „Vadlīnijas bērnu nometņu organizēšanai” un bērnu nometņu darbiniekiem jābūt veiktām veselības pārbaudēm saskaņā ar 24.08.2018. Ministru kabineta noteikumu Nr.447 „Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība” prasības.

